*Melléklet a /2020. sz. Képviselő-testületi határozathoz*

A piac fenntartói és üzemeltetői feladatainak ellátásáról szóló

## MEGÁLLAPODÁS

X. számú módosítása

amely létrejött egyrészről **Kiskőrös Város Önkormányzata** (székhely: 6200 Kiskőrös, Petőfi Sándor tér 1., képviseli: Domonyi László polgármester) (a **továbbiakban: Önkormányzat)**,

másrészről a **Kiskőrös Önkormányzat Kommunális és Szolgáltató Nonprofit Korlátolt Felelősségű Társaság** (székhely: 6200 Kiskőrös, Petőfi Sándor utca 108., cégjegyzékszám: Cg. 03-09-100370, statisztikai számjel: 10495995-3811-113-03, adószám: 10495995-2-03, képviseli: Schäffer Tamás András ügyvezető) (**a továbbiakban: KŐRÖSKOM Kft.) (a továbbiakban együttesen: Szerződő Felek)**között az alulírott napon és helyen, az alábbi feltételek szerint:

1. Szerződő Felek rögzítik, hogy közöttük 2011. november 4. napján szerződés (a továbbiakban: **alapszerződés**) jött létre az Önkormányzati kizárólagos tulajdonában lévő, 2035/17. hrsz-on nyilvántartott, az ingatlan-nyilvántartás adatai alapján kivett piactér és bolt művelési ágban lévő, összesen 2288 m2 alapterületű, beépített „zöldséges piac” megnevezésű ingatlan – a piaccsarnokban lévő négy üzlethelyiség kivételével – fenntartói és üzemeltetői feladatainak a KŐRÖSKOM Kft. részére 2012. december 31. napjáig történő térítésmentes átadásáról.
2. Szerződő Felek a fentiekben nevesített alapszerződést már több alkalommal közös megegyezéssel, egyező akarattal módosították.
3. Szerződő Felek jelen megállapodás alapján az alapszerződést közös megegyezéssel az alábbiak szerint módosítják, a módosított alapszerződés 1. pontja helyébe az alábbi szövegrész lép:

*,,1. Az Önkormányzat a Képviselő-testület 114/2011., a 186/2012., a 193/2013., a 158/2014., a 150/2015. a 194/2016. a 195/2017., a 74/2018., a 94/2019. és a /2020. számú határozata alapján 2012. január 1. napjától 2021. augusztus 31. napjáig térítésmentesen átadta az önkormányzati tulajdonú, kiskőrösi 2035/17. hrsz-ú, összesen 2288 m2 nagyságú, beépített „piac”elnevezésű ingatlan – kivéve a piaccsarnokban lévő négy üzlethelyiség – (a továbbiakban: Piac) a 27/2017. számú határozata alapján a tulajdonában álló 2035/34., 2035/34/A., valamint a 2035/35 hrsz-on nyilvántartott ingatlanok fenntartói és üzemeltetői feladatait a Kft-nek.”*

1. Jelen módosítás az alapszerződés egyéb rendelkezéseit nem érinti.

Jelen szerződést a Szerződő Felek elolvasás és értelmezés után, mint akaratukkal mindenben megegyezőt, helybenhagyólag, 4 példányban írtak alá.

**Kiskőrös, 2020. június .**

**Kiskőrös Város Önkormányzata KŐRÖSKOM Kft.**

**képviseletében: képviseletében:**

**Domonyi László Schäffer Tamás András**

**polgármester ügyvezető**

**Ellenjegyzem:**

**dr. Turán Csaba**

**jegyző**